smcproject/ml-wiki-sentences huggingface dataset:
കൗരവ പക്ഷത്ത് നിന്ന് കൊണ്ട് പാഞ്ചാലീവസ്ത്രാക്ഷേപം നടത്തിയതിന് കൂട്ടുനിന്ന കർണ്ണന് വലിയൊരു ശാപം ഏറ്റു വാങ്ങേണ്ടി വന്നു.
അവലംബം കർണ്ണൻ മഹാഭാരതം
കീമ ഇംഗ്ലീഷ് വിലാസം https://ml.wikipedia.org/wiki/Keema
തെക്കേ ഏഷ്യയിൽ പ്രധാനമായും ഇന്ത്യ , പാകിസ്താൻ എന്നിവിടങ്ങളിൽ ലഭിക്കുന്ന ഒരു ഭക്ഷണമാണ് കീമ .
( ഹിന്ദി : क़ीमा , ഉർദു : قیمہ , pronounced [ˈqiːmaː] ; പഞ്ചാബി : ਕ਼ੀਮਾ ; ഈ പദത്തിന്റെ അർത്ഥം ചെറുതായി അരിഞ്ഞ ഇറച്ചി എന്നാണ്.
ഇതിൽ പ്രധാനമായും ഉപയോഗിക്കുന്നത് ആട്ടിറച്ചി ആണ്.
ഗ്രീൻ പീസ് , ഉരുളക്കിഴങ്ങ് എന്നിവയും ഇതിന്റെ കൂടെ അരിഞ്ഞ് ചേർക്കുന്നു.
ആട്ടിറച്ചി കൂടെ മറ്റ് സാധാരണ കഴിക്കുന്ന ഇറച്ചികൾ കൊണ്ടും കീമ തയ്യാ‍റാക്കാറുണ്ട്.
ഇറച്ചി വേവിക്കുകയോ പൊരിക്കുകയോ ചെയ്തതിനു ശേഷം ഇത് ചെറുതായി അരിഞ്ഞ് കബാബ് രൂപത്തിലും ഇത് തയ്യാറാക്കാറുണ്ട്.
ചില സ്ഥലങ്ങളിൽ കീമ സമോസക്കകത്തും , നാൻ , പറോട്ട എന്നിവക്കകത്തും സ്റ്റഫ് ചെയ്ത് കഴിക്കാറുണ്ട്.
അരിഞ്ഞ ഇറച്ചി, നെയ്യ് അല്ലെങ്കിൽ വെണ്ണ , സവാള , വെളുത്തുള്ളി , ഇഞ്ചി കൂടാതെ സുഗന്ധവ്യഞ്ജനങ്ങളായ കറുവപ്പട്ട , കരയാമ്പു എന്നിവയും ചേർക്കുന്നു.
ചില തരങ്ങളിൽ പീസ് , ഉരുളക്കിഴങ്ങ് , ആടിന്റെ കരൾ അരിഞ്ഞത് എന്നിവയും ചേർക്കാറുണ്ട്.
അരിഞ്ഞ ഇറച്ചി ആദ്യം വേവിച്ച്, ബ്രൌൺ നിറം ആകുന്നത് വരെ ഫ്രൈ ചെയ്യുന്നു.
പിന്നീട് സവാള, വെളുത്തുള്ളി, ഇഞ്ചി, പച്ചമുളക് എന്നിവ അരിഞ്ഞ് നെയ്യിൽ ഫ്രൈ ചെയ്ത് എടുക്കുന്നു.
ഇതിലേക്ക് സുഗന്ധവ്യഞ്ജനങ്ങളുടെ മ്രിശ്രിതവും ചേർക്കുന്നു.
ഇതിനു ശേഷം വേവിച്ച ഇറച്ചി തൈര്, പീസ്  എന്നിവയോടൊപ്പം ചേർക്കുന്നു.
15-20 മിനുറ്റ് വേവിച്ചതിനു ശേഷം വിളമ്പാവുന്നതാണ്.
പുറത്തേക്കുള്ള കണ്ണികൾ Traditional Keema Recipes Videos from Indian subcontinent Archived 2011-02-22 at the Wayback Machine .
കീടഭോജി ഇംഗ്ലീഷ് വിലാസം https://ml.wikipedia.org/wiki/Insectivore A robber fly eating a hoverfly
പ്രാണികളെ ആഹരിക്കുന്ന മാംസഭുക്കുകളായസസ്യങ്ങളെയും ജന്തുക്കളെയും കീടഭോജി ( Insectivore ) എന്നുപറയുന്നു.
പ്രചാരത്തിലുള്ള മറ്റൊരു വാക്കാണ് എന്റമോഫേജ് ( Entomophage ).
പ്രാണീകളെ ഭക്ഷിക്കുന്ന ആളുകളെയും അങ്ങനെ വിളിക്കാം.
കീത്ത് എല്ലിസൺ
അമേരിക്കയിലെ ഒരു അഭിഭാഷകനും രാഷ്ട്രീയപ്രവർത്തകനുമാണ് കീത്ത് മൗറിസ് എല്ലിസൺ (ജനനം ഓഗസ്റ്റ് 4, 1963).
മിനസോട്ടയിലെ അറ്റോർണി ജനറലായി ഇപ്പോൾ സേവനമനുഷ്ഠിക്കുന്നു.
2007 മുതൽ 2019 വരെ യു.എസ്. സഭയിലെ അംഗമായിരുന്നു അദ്ദേഹം .
കീട്രാനിസോറസ് ഇംഗ്ലീഷ് വിലാസം https://ml.wikipedia.org/wiki/Khetranisaurus
പാകിസ്താനിൽ  നിന്നും കണ്ടെത്തിയ ഒരു വലിയ ദിനോസർ ആണ് കീട്രാനിസോറസ് .
കീടനാശിനി ഇംഗ്ലീഷ് വിലാസം https://ml.wikipedia.org/wiki/Insecticide
കീടങ്ങളെ (insects) വിവിധ ജീവിതദശകളിൽ  നിയന്ത്രിക്കുകയോ നശിപ്പിക്കുകയോ ചെയ്യുന്ന വസ്തുക്കൾ കീടനാശിനി (Pesticide) എന്നറിയപ്പെടുന്നു.
കീടനാശിനി ഉൾപ്പെടെ കുമിൾ വർഗത്തെ നശിപ്പിക്കുന്ന ഫൻജിസൈഡുകൾ (fungicides), എലിവർഗ്ഗങ്ങളെ നശിപ്പിക്കുന്ന റോഡന്റിസൈഡ്സ് (rodenticides), പാഴ്ചെടികളെ/കളകളെ  നശിപ്പിക്കുന്ന ഹെർബിസൈഡ്സ്(herbicides), ഒച്ച്‌ നാശിനികൾ (molluscides) ബാക്ടീരിയനാശിനികൾ (bactericide),  വിരനാശിനികൾ( nematicide), അണുനാശിനികൾ(disinfectants), ടിക്ക് / ഉണ്ണി നാശിനി (acaricide), അകറ്റുന്നവ (repellents) തുടങ്ങി ജൈവവും അജൈവവും ആയ  നിരവധി കീടനാശിനികളുണ്ട്.
കൃഷി , ആരോഗ്യം , മൃഗ സംരക്ഷണം തുടങ്ങി വിവധ മേഖലകളിൽ ഇവയുടെ ഉപയോഗം സർവ സാധാരണമാണ്.
കാർഷീകോല്പാദന വർധനയുടെ പ്രധാന കാരണം ഇവയുടെ ഉപയോഗമാണ്.
ചില വസ്തുതകൾ
ലോകത്താകമാനം 1600 കീടനാശിനികൾ ഉപയോഗിക്കുന്നു.
20 ബില്യൻ ഡോളറിലേറെയാണ് കീടനാശിനികളുടെ ആഗോള വ്യാപാരം.
ഇന്ത്യയിൽ 150 ലേറെ കീടനാശിനികൾ രജിസ്റ്റർ ചെയ്തിട്ടുണ്ട്.
ഉപയോഗിക്കുന്ന കീടനാശിനികളിൽ 50 ശതമാനവും പരുത്തികൃഷിയിലാണ് ഉപയോഗിക്കുന്നത്.
17% നെൽകൃഷിയിലും 13% പഴം-പച്ചക്കറി കൃഷിയിലും ഉപയോഗിക്കുന്നു.
ലോകത്ത് ഏറ്റവും കൂടുതൽ (12000 മെട്രിക് ടൺ) എൻഡോസൾഫാൻ ഉത്പാദിപ്പിക്കുന്നത് ഇന്ത്യയിലാണ്.
കേരളത്തിൽ ഒരു വർഷം 656.5 ടൺ കീടനാശിനികൾ ഉപയോഗിക്കുന്നു.
15 ഇനം കീടനാശിനികൾ പാവൽകൃഷിയിൽ മാത്രം ഉപയോഗിക്കുന്നു.
കേരളത്തിൽ വ്യാപകമായി ഡൈയൂറോൺ, മാൻകോസെബ് , പാരക്വാറ്റ് എന്നീ PAN Bad Actor chemicals ഉപയോഗിക്കുന്നു.
1500 ടൺ രാസവളങ്ങളും 500 ടൺ കീടനാശിനികളും 50 ടൺ കുമിൾ നാശിനികളും കേരളത്തിന്റെ നെല്ലറയായ കുട്ടനാട്ടിൽ മാത്രം ഉപയോഗിക്കുന്നു.
കൂടാതെ നിരോധിക്കപ്പെട്ട എൻഡോസൾഫാൻ, ഉപയോഗനിയന്ത്രണമുള്ള ലിൻഡേൻ, ക്ലോർപൈറിഫോസ്, മീഥൈൽ പാരാതയോൺ എന്നിവയും ഉപയോഗിക്കുന്നു.
ലോകത്ത് 250 ലക്ഷം തൊഴിലാളികൾ പ്രതിവർഷം കീടനാശിനികൾ കൊണ്ടുള്ള വിഷബാധയ്ക്ക് വിധേയമാകുന്നു.
പ്രതിവർഷം 2 ലക്ഷത്തോളം പേരാണ് കീടനാശിനി ദൂഷ്യഫലങ്ങൾ മൂലം മരണപ്പെടുന്നത്.
നിത്യവും 68000 തൊഴിലാളികൾക്ക് കീടനാശിനി വിഷബാധയേൽക്കുന്നുമുണ്ട്.
കീടനാശിനികളുടെ നിരോധിക്കൽ
ആൽഡ്രിൻ, ഡയൽഡ്രിൻ, ക്ലോർഡേൻ, ഹെപ്റ്റാക്ലോർ, എൻഡ്രിൻ എന്നിവ 2001 ലെ സ്റ്റോക്ഹോം കൺവെൻഷന്റെ തീരുമാനപ്രകാരം അന്തരാഷ്ട്രതലത്തിൽ നിരോധിച്ചു.
ചരിത്രം ബി.സി. 1000- വീടുകളിൽ സൾഫർ ഉപയോഗിച്ചുള്ള പുകയ്ക്കൽ.
ബി.സി. 900- ചൈനയിൽ തോട്ടകീടങ്ങളെ കൊല്ലാൻ ആർസെനിക് എന്ന രാസവസ്തു ഉപയോഗിച്ചു.
എ.ഡി. 1690- കീടനിയന്ത്രണത്തിന് പുകയിലയിൽ നിന്നെടുക്കുന്ന നിക്കോട്ടിൻ ഉപയോഗിക്കൽ.
1700- എലികളെ നശിപ്പിക്കാൻ സസ്യങ്ങളിൽ നിന്നും സംസ്കരിച്ചെടുക്കുന്ന സ്ട്രിക്നിൻ ഉപയോഗം.
1800- കളനാശിനിയായി ആഴ്സെനിക് ട്രൈഓക്സൈഡ് ഉപയോഗം തുടങ്ങി.
1800- ക്രൈസാന്തിമം എന്ന സസ്യത്തിൽ നിന്നും പൈറിത്രിൻ എന്ന ജൈവകീടനാശിനി വികസിപ്പിച്ചു.
1900- തോട്ടവിളകളിലെ കീടങ്ങളെ സംരക്ഷിക്കാൻ ലെഡ് ആഴ്സിനേറ്റ് ഉപയോഗിച്ചുതുടങ്ങി.
1939- ഡി.ഡി.റ്റി എന്ന ലോകത്തിലെ ആദ്യ സിന്തറ്റിക് ഓർഗോനോക്ലോറിൻ കീടനാശിനി കണ്ടെത്തി.
1939- 1945- പാരിസ്ഗ്രീൻ , ആഴ്സിനേറ്റ് സംയുക്തങ്ങൾ, ലൈം സൾഫർ , മെർക്കുറി , കോപ്പർ സൾഫേറ്റ് എന്നിവ നിർമ്മിക്കപ്പെട്ടു.
1943-1945- ബെൻസീൻ ഹെക്സാ ക്ലോറൈഡ് (BHC), ക്ലോർഡേൻ,  ഓർഗനോഫോസ്ഫേറ്റ് ആയ നേർവ് ഗ്യാസ് എന്നിവ കണ്ടെത്തി.
ടോക്സാഫീൻ, ആൽഡ്രിൻ , ഡൈആൽഡ്രീൻ , എൻഡ്രിൻ , എൻഡോസൾഫാൻ , ഐസോബെൻസാൻ എന്നിവ ഉപയോഗിക്കപ്പെട്ടു.
തരംതിരിവ്‌
വിഷാംശം അടങ്ങിയിരിക്കുന്നതിന്റെ അളവ് അഥവാ വിഷത്വം (toxicity) അനുസരിച്ച് കീടനാശിനികളെ നാലായിട്ടാണ് ലോകാരോഗ്യസംഘടന തരംതിരിച്ചിരിക്കുന്നത്.
എലികളിൽ, ഈ രാസവസ്തുക്കൾ  ഉപയോഗിച്ചു  നടത്തുന്ന  പരീക്ഷണങ്ങളുടെ അടിസ്ഥാനത്തിലാണ് ഈ തരംതിരിക്കൽ.
ഒരു നിശ്ചിതഡോസ് കീടനാശിനി പരീക്ഷണ എലികളിൽ കുത്തിവെയ്ക്കുന്നു.
അതിൽ അമ്പതുശതമാനം, നിർദ്ദിഷ്ട സമയത്തിനുള്ളിൽ  മരണമടഞ്ഞാൽ  ആ കീടനാശിനി എൽ.ഡി. 50 (LD 50 : lethal  dose  50  )എന്ന ലേബലിലായിരിക്കും അറിയപ്പെടുന്നത്.
വെറും 0 മുതൽ 50 മില്ലിഗ്രാം കീടനാശിനി ഉപയോഗിക്കുമ്പോൾത്തന്നെ എൽ.ഡി. 50 ഫലം കാണിച്ചാൽ അവയെ ചുവപ്പുഗണത്തിൽ (Red  label ) ഉൾപ്പെടുത്തുന്നു.
50  മുതൽ 500 മില്ലിഗ്രാം കീടനാശിനി ഉപയോഗിച്ചാൽ മാത്രമേ എലികൾ കൊല്ലപ്പെടുന്നുവെങ്കിൽ  അവയെ മഞ്ഞഗണത്തില് (yellow  label )  ഉൾപ്പെടുത്തും.
( LD   50 -500 ).
എൻഡോസൾഫാൻ ഈ ഗണത്തിലാണ്.
ഏറ്റവും തീവ്ര വിഷാംശമടങ്ങിയവയെ ചുവപ്പ്,  തൊട്ടു താഴെ കൂടുതൽ വിഷാംശമുള്ളവയെ മഞ്ഞ, കുറച്ച് വിഷാംശമുള്ളവയെ നീല, വിഷാംശം ഏറ്റവും കുറഞ്ഞവയെ പച്ച എന്നിങ്ങനെ തരം തിരിച്ചിരിക്കുന്നു.
പരീക്ഷണ- ഗവേഷണ-ഉപയോഗ രംഗങ്ങളിലൊരിടത്തും അവ പ്രകൃതിയെ എങ്ങനെ ബാധിക്കുന്നുവെന്നോ മണ്ണിലെത്ര കാലം അതിന്റെ പരിണതഫലങ്ങൾ നിലനിൽക്കുമെന്നോ  അന്വേഷിക്കുന്നില്ല.
ഇനിയും ഇവ ഏത് മാധ്യമത്തിലൂടെയാണ് മറ്റു ജീവജാലങ്ങളിലേക്ക്  കടന്ന് അപകടം ഉണ്ടാക്കുന്നതെന്നോ, ഏതൊക്കെ ജീവികൾക്കിതിനെ അതിജീവിക്കാൻ കഴിയുമെന്നോ അറിയുന്നുമില്ല.
അറിയുമെങ്കിൽത്തന്നെ വ്യാപാര ലക്ഷ്യങ്ങൾ ഹനിക്കുമെന്നുള്ളതിനാൽ  അറിവ് വേണ്ടരീതിയിൽ പങ്കുവെക്കുന്നുമില്ല.
വിഷതീവ്രത
വിഷതീവ്രതയുടെ അടിസ്‌ഥാനത്തിൽ, ഉപയോക്താക്കൾക്കും പൊതുജനങ്ങൾക്കും പെട്ടെന്ന് തിരിച്ചറിയുന്നതിലേക്കായി   ഇവ സൂക്ഷിക്കുന്ന  പാത്രങ്ങൾക്ക് പുറത്ത് ഉപയോഗിക്കുന്ന ലേബലുകൾക്കുള്ളിൽ , തീവ്രതയുടെ അവരോഹണ ക്രമമനുസ്സരിച്ചു  ചുവപ്പ്‌, മഞ്ഞ, നീല പച്ച നിറങ്ങളിലുള്ള ചതുര അടയാളം  പ്രാമുഖ്യമായി അച്ചടിക്കണമെന്ന്  നിയമം നിഷ്ക്കർഷിക്കുന്നു.
ചിത്രത്തിൽ, തലയോട്ടിയും അസ്ഥികളും ഉണ്ടായിരിക്കണം.
സമചതുരത്തിന്റെ  ഒരു കൂർത്ത അഗ്രം താഴേക്കായിരിക്കണം .
നടുവിൽ കുറുകെ ഉള്ള വരയുടെ മുകൾ വശം വെള്ള   നിറമായിരിക്കണം.
അതിൽ വിഷം എന്ന്  പ്രാദേശിക ഭാഷ ഉൾപ്പെടെ വിവിധ ഭാഷകളിൽ വലിയ അക്ഷരത്തിൽ രേഖപ്പെടുത്തിയിരിക്കണം.
കുറുകെ ഉള്ള വരയ്ക്കു താഴെ, വിഷ തീവ്രതയുടെ അടിസ്‌ഥാനത്തിൽ അതതിനു ബാധകമായ ( ചുവപ്പ്‌, മഞ്ഞ, നീല, പച്ച) നിറത്തിലുള്ള പ്രതലം പ്രാധാന്യത്തോടെ അച്ചടിച്ചിരിക്കണം.
ചില ‌ചുവന്ന ലേബലിലുളള കീടനാശിനികൾ
ഏറ്റവും തീവ്ര വിഷത്വം (Extremely  toxic)
ഇവ മിക്കതും കാർബമൈട് (Carbamate)ഇനത്തിൽ പെട്ടവയാണ് ആൽടികാര്ബ്  (Aldicarb) ബെന്ദിയോകാര്ബ് (Bendiocarb) കാർബോഫൂറാൻ  അഥവാ ഫ്യുറഡാൻ (Carbofuran) കാർബാറിൽ (Carbaryl) ഡിഒക്സോകാര്ബ് (Dioxacarb) ഫിനോബൂകര്ബ് (phenobukarb) ഫെനോക്സി കാര്ബ് (Phenoxycarb) ഐസോപ്രൊകാര്ബ് ((isoprocarb) മെതോമയിൽ  (Methomyle) ചില മഞ്ഞ ലേബൽ കീടനാശിനികൾ
തീവ്ര വിഷത്വം ( Highly  toxic ) എൻഡോസൾഫാൻ ( endosulfan ) പ്രോസിനോഫോസ് (prosenophos ) ട്രിയസോഫോസ്  (triasophos ) ചില നീല ലേബൽ   കീടനാശിനികൾ
മിത വിഷത്വം (Relatively toxic ) ബികസോൾ (bicosol ) സെവിഡോൾ (sevidol ) സെവിമോൾ  (sevimol ) പച്ച ലേബൽ കീടനാശിനികൾ
വിഷത്വം കുറഞ്ഞവ.
( Lightly  toxic) പെസ്ടിസൈടെസ് ലേബലുകൾ
കീടനാശിനികൾക്ക് ഉപയോഗിക്കുന്ന അതേ ലേബൽ  രീതി തന്നെയാണ് വിഷത്വമുള്ള എല്ലാ  പെസ്ടിസൈഡ്സ്  പാക്കിങ്ങിന്റെ പുറത്തും പതിക്കുന്നത്.
hufigiiuf നിരോധനം ==
മുകളിൽ പേര് പറഞ്ഞിട്ടുള്ള എല്ലാ കീടനാശിനികളുടെയും വിപണനവും ഉപയോഗവും, കേരള കാർഷികസർവ്വകലാശാലയുടെ ഉപദേശമനുസരിച്ചു്  കേരള സർക്കാർ നിരോധിച്ചിരിക്കുകയാണ്.
ഇതേ ലേബലുകൾ ഉള്ള ചില കുമിൾ നാശിനികളും, കളനാശിനികളും കൂടി ഇതോടൊപ്പം നിരോധിച്ചിട്ടുണ്ട് .
കീടനാശിനി ദുരന്തം ഇന്ത്യയിലെ ആദ്യദുരന്തം
1958 ലാണ് ഇന്ത്യയിലാദ്യമായി കീടനാശിനി ദുരന്തം ഉണ്ടാകുന്നത്, അതും കേരളത്തിൽ .
ഗോതമ്പും പഞ്ചസാരയും ബിസ്കറ്റും കയറ്റിക്കൊണ്ടുപോകുന്ന വാഹനത്തിൽ ഫോളിഡോൾ എന്ന കീടനാശിനി പാക്കറ്റ് പൊട്ടി ഭക്ഷ്യവസ്തുക്കളുമായി കൂടിക്കലർന്നു.
102 ഓളം പേർ തൽക്ഷണം മരിക്കുകയും 828 പേർക്ക് വിഷബാധയേൽക്കുകയും ചെയ്തു.
ഇന്ത്യൻ സർക്കാർ സെൻട്രൽ ഇൻസെക്ടിസൈഡ് ആക്ട് കൊണ്ടുവരുവാൻ നിർബന്ധിക്കപ്പെട്ടത് ഈ സംഭവത്താലാണ്.
ഭോപ്പാൽ ദുരന്തം
1976 ൽ ലോകത്തിലെ ഏറ്റവും വലിയ മൂന്നാമത്തെ രാസവ്യവസായ ഭീമൻ യൂണിയൻ കാർബൈഡ് ഇന്ത്യയിൽ ഭോപ്പാലിൽ മീഥൈൽ ഐസോസയനേറ്റ് ഉപയോഗിച്ച് സെവിൻ എന്ന കീടനാശിനി നിർമ്മാണ യൂണിറ്റ് ആരംഭിച്ചു.
പ്രതിവർഷം 5000 ടൺ സെവിൻ ഉത്പാദിപ്പിക്കാൻ ശേഷിയുണ്ടായിരുന്നു.
ഫോസ്ജീൻ, ഹൈഡ്രജൻ സയനൈഡ് , കാർബൺ മോണോക്സൈഡ് , നൈട്രജൻ ഓക്സൈഡുകൾ എന്നീ വിഷവാതകമിശ്രിതങ്ങളും മീഥൈൽ ഐസോസയനേറ്റും അന്തരീക്ഷത്തിലേയ്ക്ക് വ്യാപിച്ചു.
2 ലക്ഷത്തിൽപ്പരം ആൾക്കാരെ നിത്യരോഗികളാക്കിയ ഈ ദുരന്തം വിട്ടുമാറാത്ത ചുമ, കാഴ്ചതടസ്സം, കുട്ടികളിലെ തിമിരം , കാൻസർ, ക്ഷയം , തളർച്ച, വിഷാദം, പനി എന്നിവ ജീവിച്ചിരിക്കുന്നവർക്ക് നൽകി.
യൂണിയൻ കാർബൈഡ് ഇന്ത്യാ കമ്പനി മുൻചെയർമാൻ കേശബ് മഹീന്ദ്ര ഉൾപ്പെടെ 7 പേർക്ക്  1 ലക്ഷം രൂപ പിഴയും 2 വർഷം തടവും കമ്പനിയ്ക്ക് 5 ലക്ഷം രൂപ പിഴയുമാണ് ഭോപ്പാൽ ചീഫ് ജുഡീഷ്യൽ മജിസ്ട്രേറ്റ് വിധിച്ചത്.
അവലംബം Parks Textbook of Preventive and Social Medicine, 2007, Bhanot, Jabalpur,19th ed.
മലയാള മനോരമ - ‎2011, മേയ് 5‎
കീടഭോജി സസ്യങ്ങൾ ഇംഗ്ലീഷ് വിലാസം https://ml.wikipedia.org/wiki/Insectivorous_plants നെപ്പന്തസ് മിറാബിലസ്
ചെറു കീടങ്ങളെ ആകർഷിച്ച് കുടുക്കിലകപ്പെടുത്തി ആഹാരമാക്കാനുള്ള ഘടനാ വിശേഷങ്ങളോടു കൂടിയ സസ്യങ്ങളെയാണ് കീടഭോജിസസ്യങ്ങൾ (insectivorous plants) എന്നു വിളിക്കുന്നത്.
ചാൾസ് ഡാർവിനാണ് ആദ്യമായി ഇത്തരം സസ്യങ്ങളെക്കുറിച്ച് വിപുലമായ പഠനങ്ങൾ നടത്തിയത്.
1875 -ൽ ഇൻസെക്ടിവോറസ് പ്ലാന്റ്സ് എന്ന പേരിൽ ഒരു ഗ്രന്ഥം പ്രസിദ്ധീകരിച്ചതോടെയാണ് ഈ വിഷയത്തിൽ ശാസ്ത്രീയമായ ഒരു കാഴ്ചപ്പാട് ഉണ്ടായത്.
പുതിയ കണ്ടെത്തലുകൾ
ബ്രസീലിലെ പുൽക്കാടുകളിൽ മാംസഭുക്കുകളായ മൂന്നു പുതിയഇനം ചെടികളെ ശാസ്ത്രജ്ഞർ കണ്ടെത്തിയിട്ടുണ്ട്.
ഇരകളെ കുരുക്കിലാക്കി വിഴുങ്ങുന്ന ഇവയുടെ പ്രധാന ഭക്ഷണം പുഴുക്കളാണ്.
മണ്ണിലേക്ക് ഇലകൾ താഴ്ത്തിയാണ് ഈ സസ്യങ്ങളുടെ ഇരവേട്ട.
പശിമയുള്ള ഇലകളാണ് ഇവക്കുള്ളത്.
മണ്ണിലെ പുഴുക്കളും മറ്റു ചെറിയ ജീവജാലങ്ങളും ഇതിന്റെ ഇലയിൽ ഒട്ടിപ്പിടിക്കും.
തവള പോലുള്ള ജീവികളെ പോലും ആഹാരമാക്കാൻ ശേഷിയുള്ള ഒട്ടനേകം മാംസാഹാരികളായ സസ്യങ്ങളെ ശാസ്ത്രലോകം കണ്ടെത്തിയിട്ടുണ്ടെങ്കിലും മണ്ണിലേക്ക് ഇലകൾ താഴ്ത്തി ഇരപിടിക്കുന്ന വിഭാഗത്തെ കണ്ടെത്തുന്നത് ഇതാദ്യമായാണ്.
ഇങ്ങനെ ഇരപിടിക്കുന്ന സസ്യജാലങ്ങൾ വേറെയുമുണ്ടാകാമെന്നാണ് ബൊട്ടാണിസ്റ്റുകളുടെ പക്ഷം.
കാലിഫോർണിയ അക്കാദമി ഓഫ് സയൻസിലെ ഡോ. പീറ്റർ ഫ്രിച്ചാണ് ഗവേഷണത്തിനു നേതൃത്വം നൽകിയത്.
ഫിൽകോക്സിയ മിനൻസിസ്, ഫിൽകോക്സിയ ഗോയസെൻസിസ് , ഫിൽകോക്സിയ ബാഹിൻസീസ് എന്നിവയാണ് ഇപ്പോൾ കണ്ടെത്തിയ ചെടികളുടെ പേര് .
അക്കരപ്പുതച്ചെടി ഒരു ചെറു തുമ്പിയെ പിടിച്ചിരിക്കുന്നു അവലംബം ↑ ഇരപിടിയൻ ചെടികൾ - കെ.രാജേന്ദ്രബാബു.
എം.എസ്.സി ↑ ↑ തുടർ വായനയ്ക്ക് {{ cite book }} :  CS1 maint: multiple names: authors list ( link ) Carnivorous Plant Database Archived 2016-09-18 at the Wayback Machine .
provides an up-to-date, searchable database of all the published species of carnivorous plants.
Carnivorous Plant FAQ at Sarracenia.com List of films and TV shows that feature carnivorous plants-most of them fictional Botanical Society of America - Carnivorous Plants Online Archived 2016-09-09 at the Wayback Machine .
Ellison, A.M. 2006.
Nutrient Limitation and Stoichiometry of Carnivorous Plants.
PDF (334 KB) Plant Biol.
8 : 740–747.
Carnivorous plants എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കീമോട്രോപിസം ഇംഗ്ലീഷ് വിലാസം https://ml.wikipedia.org/wiki/Chemotropism
രാസപ്രേരകശക്തി (chemical stimulus)കൾക്ക് അനുസരണമായുള്ള സസ്യാഗ്രങ്ങളുടെയോ ബാക്റ്റീരിയകളുടേയോ വളർച്ചയെ കീമോട്രോപിസം (Chemo-tropism) അഥവാ രാസപ്രേരിതചലനം എന്നു വിളിക്കുന്നു.
ജീവികളുടെ ശരീരത്തിലുണ്ടാകുന്നതും ശരീരത്തിനു പുറത്ത് ഉണ്ടാകുന്നതുമായ രാസപ്രേരകശക്തികൾ കീമോട്രോപിസത്തിനു കാരണമാകാറുണ്ട്.
ശരീരഭാഗങ്ങളുടെ വളർച്ച രാസപ്രേരകശക്തികളുടെ ഉത്തേജകത്തിനു നേരെയാണെങ്കിൽ അതിനെ "പോസിറ്റിവ് കീമോട്രോപിസം" അഥവാ "അനുകൂല രാസപ്രേരിതചലനം"  എന്നു വിളിക്കുന്നു.
എന്നാൽ  ജീവികളുടെ വളർച്ച രാസപ്രേരകശക്തികളുടെ ഉത്തേജകത്തിനു വിപരീതമായിട്ടാണെങ്കിൽ അതിനെ "നെഗറ്റീവ് കീമോട്രോപിസം" എന്നും വിളിക്കുന്നു.
അണ്ഡാശയം പുറത്തുവിടുന്ന രാസവസ്തു പരാഗരേണുക്കളിൽ ഒരു അനുകൂല രാസപ്രേരിതചലനത്തിനു കാരണമാകുകയും പരാഗനാളി അണ്ഡകോശങ്ങൾക്കു നേരെ വളരുകയും പരാഗങ്ങൾ അണ്ഡാശയത്തിൽ എത്തുകയും ബീജസങ്കലനം നടക്കുകയും ചെയ്യുന്നു.
രാസവസ്തുക്കൾക്ക് അനുകൂലമായും പ്രതികൂലമായും വളരുന്ന ഒരു സസ്യഭാഗമാണ് വേര് .
സസ്യവളർച്ചയ്ക്ക് ആവശ്യമായ ധാതുക്കൾക്കു നേരെ വളർന്ന് അവ ആഗീരണം ചെയ്യുന്നു.
ഇവിടെ പോസിറ്റിവ് കീമോട്രോപിസം പ്രകടമാക്കുന്ന വേര് ആസിഡ് പോലുള്ള ചെടികളുടെ വളർച്ചയെ പ്രതികൂലമായിബാധിക്കുന്നതിനാൽ നെഗറ്റീവ് കീമോട്രോപിസം പ്രകടമാക്കി ചെടികളെ സംരക്ഷിക്കാറുമുണ്ട്.
ഇതും കാണുക സ്പർശനപ്രേരിതചലനം അവലംബം പുറത്തേക്കുള്ള കണ്ണികൾ Media related to Chemotropism at Wikimedia Commons
കീപ്പു സെറിംഗ് ലെപ്ച്ച ഇംഗ്ലീഷ് വിലാസം https://ml.wikipedia.org/wiki/Keepu_Tsering_Lepcha
2009ൽ ഭാരത സർക്കാരിന്റെ പത്മശ്രീ പുരസ്കാരം ലഭിച്ച  സാമൂഹ്യപ്രവർത്തകയും വിദ്യാഭ്യാസ പ്രവർത്തകയുമാണ് കീപ്പു സെറിംഗ് ലെപ്ച്ച .
ഹ്യൂമൺ ഡെവലപ്പ്മെന്റ് ഫൗണ്ടേഷൻ ഓഫ് സിക്കിം എന്ന സംഘടന രൂപീകരിച്ചു പ്രവർത്തിക്കുന്നു.
2005 ലെ നോബൽ പുരസ്കാര ചുരുക്ക പട്ടികയിൽ ഉൾപ്പെട്ടിരുന്നു.
പുരസ്കാരങ്ങൾ പത്മശ്രീ അവലംബം പുറം കണ്ണികൾ
കീബെറ്റ്‌സ്വെ മോട്‌സിലന്യാനെ ഇംഗ്ലീഷ് വിലാസം https://ml.wikipedia.org/wiki/Keabetswe_Motsilanyane
ഒരു ദക്ഷിണാഫ്രിക്കൻ നടിയും ഗാനരചയിതാവുമാണ് കെ.ബി. മമോസാദി എന്ന പേരിൽ അറിയപ്പെടുന്ന കീബെറ്റ്‌സ്വെ 'കെ.ബി' മോട്‌സിലന്യാനെ (ജനനം: ഏപ്രിൽ 8, 1979).
ജനപ്രിയ സീരിയലുകളായ ബാക്ക്സ്റ്റേജ്, റിഥം സിറ്റി, 7 ഡി ലാൻ എന്നിവയിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
അവർ ഒരു ആർ‌എൻ‌ബി ഗായികയും ഗാനരചയിതാവുമാണ്.
1979 ഏപ്രിൽ 8 ന് ദക്ഷിണാഫ്രിക്കയിലെ മൊരുലെങ്ങിലാണ് മോട്‌സിലന്യാനെ ജനിച്ചത്.
ടെറി പിനാനയുമായി വിവാഹിതയായെങ്കിലും 2007-ൽ അവർ വേർപിരിഞ്ഞു.
ബിസിനസുകാരനായ നിക്കോ മത്‌ലാലയുമായി അവർ വിവാഹനിശ്ചയം നടത്തിയെങ്കിലും 2016 അവസാനത്തോടെ അവർ പിരിഞ്ഞു.
അവർ ഒരു മകന്റെ അമ്മയാണ്.
1999-ൽ നാടകങ്ങളിലൂടെ അവർ അഭിനയ ജീവിതം ആരംഭിച്ചു. 'കേബീ' എന്ന കഥാപാത്രത്തെ അവതരിപ്പിച്ച ബാക്ക്സ്റ്റേജ് ഷോയിലൂടെയാണ് അവർ കൂടുതൽ അറിയപ്പെടുന്നത്.
ബാക്ക്സ്റ്റേജിലെ അഭിനയം റദ്ദാക്കിയപ്പോൾ പ്രശസ്ത ടെലിവിഷൻ സീരിയലായ റിഥം സിറ്റിയിൽ 'ലൂസില്ല വിലകാസി' എന്ന കഥാപാത്രത്തെ അവതരിപ്പിച്ചു.
പരമ്പരകളിൽ സ്ഥിരമായി അഭിനയിച്ചെങ്കിലും 2015-ൽ സോപ്പി ഉപേക്ഷിച്ചു.
തുടർന്ന് 2017-ൽ മറ്റൊരു ജനപ്രിയ സോപ്പി 7 ഡി ലാനിൽ 'ലെസെഡി' എന്ന കഥാപാത്രത്തെയും തോള എന്ന പരമ്പരയുടെ രണ്ടാം സീസണിൽ 'ദിബുസെങ് മക്വെയർല' എന്ന കഥാപാത്രത്തെയും അവതരിപ്പിച്ചു.
Mtunzini.com എന്ന പരമ്പരയിൽ സീസൺ 1 ൽ 'ഫാഫാമ മോളീഫ്' ആയി അഭിനയിച്ചു.
2008-ൽ ടിവി സോപ്പിലെ മികച്ച നടിക്കുള്ള ഗോൾഡൻ ഹോൺ അവാർഡിന് നാമനിർദേശം ചെയ്യപ്പെട്ടു.
അഭിനയത്തിനു പുറമേ അവർ ആർ‌എൻ‌ബി ഗായിക കൂടിയാണ്.
2002-ൽ ആദ്യത്തെ ആൽബം ബ്യൂട്ടിഫുൾ വൈബ്രേഷൻസ് പുറത്തിറക്കി.
തുടർന്ന് ഫീലിൻ യു (2005), എൽ മ്യൂസിക്ക (2005), റൺ ഫ്രീ: ദി എവലൂഷൻ (2011) എന്നീ മൂന്ന് സംഗീത ആൽബങ്ങൾ കൂടി പുറത്തിറക്കി.
നിരവധി സംഗീത അവാർഡുകൾ അവർക്ക് ലഭിച്ചിട്ടുണ്ട്: 2003 മെട്രോ എഫ്എം അവാർഡ് ബെസ്റ്റ് ആർ‌എൻ‌ബി 2003 മെട്രോ എഫ്എം അവാർഡ്സ് ബെസ്റ്റ് ന്യൂകമർ 2003 SAMA ബെസ്റ്റ് RNB 2004 മെട്രോ എഫ്എം അവാർഡ് ബെസ്റ്റ് ഫീമെയ്ൽ ആർട്ടിസ്റ്റ് 2004 മെട്രോ എഫ്എം അവാർഡ് ബെസ്റ്റ് RnB 2005 2006 കിഡ്‌സ് ചോയ്‌സ് അവാർഡ്സ് ഫേവറൈറ്റ് ഫീമെയ്ൽ ആർട്ടിസ്റ്റ് 2005 മെട്രോ എഫ്എം അവാർഡ് ബെസ്റ്റ് ഫീമെയ്ൽ ആർട്ടിസ്റ്റ് 2008 SAMA ബെസ്റ്റ് അർബൻ പോപ്പ് 2008 മെട്രോ എഫ്എം അവാർഡ് ബെസ്റ്റ് സ്റ്റൈൽഡ് ആർട്ടിസ്റ്റ് ഫിലിമോഗ്രാഫി Year Film Role Genre Ref. 2001 അലി പോയിന്റർ സിസ്റ്റർ ഫിലിം 2005 ബാക്ക്സ്റ്റേജ് കേബി TV സീരീസ് 2007 റിഥം സിറ്റി ലൂസില്ല വിലകാസി TV സീരീസ് 2012 തോല ഡിബുസെങ് മക്വെയർല TV സീരീസ് 2013 Mtunzini.com ഫഫമ മൊലെഫെ TV സീരീസ് 2020 7 ഡി ലാൻ ലെസെഡി മൊളോയി TV സീരീസ് അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കീബെറ്റ്‌സ്വെ മോട്‌സിലന്യാനെ
ഗാരി നെവിൽ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഗാരി അലക്സാണ്ടർ നെവിൽ (ജനനം : 18 ഫെബ്രുവരി 1975) ഒരു ഇംഗ്ലീഷ് ഫുട്ബോൾ പണ്ഡിതനും മുൻ ഫുട്ബോൾ കളിക്കാരനുമാണ്.
ഇംഗ്ലീഷ് ഫുട്ബോൾ ലീഗ് ക്ലബ്ബായ സാൽഫോർഡ് സിറ്റിയുടെ സഹ ഉടമ കൂടിയാണ് അദ്ദേഹം.
2011-ൽ ഫുട്ബോളിൽ നിന്ന് വിരമിച്ച ശേഷം, നെവിൽ പണ്ഡിട്രിയിലേക്ക് പോയി.
2015 ൽ വലൻസിയയിൽ ഹെഡ് കോച്ച് സ്ഥാനം ഏറ്റെടുക്കുന്നതു വരെ സ്കൈ സ്പോർട്സിന്റെ കമന്റേറ്ററായിരുന്നു.
2016 ൽ ക്ലബ് പുറത്താക്കിയ ശേഷം, ആ വർഷം അവസാനം സ്കൈ സ്‌പോർട്‌സിന്റെ പണ്ഡിറ്റായി അദ്ദേഹം തന്റെ പഴയ സ്ഥാനത്തേക്ക് മടങ്ങി.
2012 മുതൽ 2016 വരെ ഇംഗ്ലണ്ട് ദേശീയ ടീമിന്റെ അസിസ്റ്റന്റ് മാനേജർ ആയിരുന്നു അദ്ദേഹം.
ഒരു കളിക്കാരനെന്ന നിലയിൽ, നെവിൽ ഒരു വലത്  ബാക്കായി കളിക്കുകയും തന്റെ കളി ജീവിതം മുഴുവൻ മാഞ്ചസ്റ്റർ യുണൈറ്റഡിനൊപ്പം ചെലവഴിച്ച  അദ്ദേഹംഒരു ക്ലബ്ബ് മനുഷ്യനായി മാറി.
2011-ൽ വിരമിക്കുമ്പോൾ, ദീർഘകാല ടീമംഗം റയാൻ ഗിഗ്‌സിന് പിന്നിൽ ക്ലബ്ബിൽ ഏറ്റവും കൂടുതൽ കാലം പ്രവർത്തിച്ച രണ്ടാമത്തെ കളിക്കാരനായിരുന്നു അദ്ദേഹം, കൂടാതെ അഞ്ച് വർഷം ക്ലബ്ബ് ക്യാപ്റ്റനായി സേവനമനുഷ്ഠിച്ചിട്ടുണ്ട്.
എട്ട് പ്രീമിയർ ലീഗ് കിരീടങ്ങളും രണ്ട് ചാമ്പ്യൻസ് ലീഗ് കിരീടങ്ങളും ഉൾപ്പെടെ ആകെ 20 ട്രോഫികൾ നേടിയിട്ടുള്ള അദ്ദേഹം എക്കാലത്തെയും മികച്ച ഇംഗ്ലീഷ്, യൂറോപ്യൻ ഫുട്ബോൾ കളിക്കാരിൽ ഒരാളാണ്.
നെവിൽ 1995-ൽ തന്റെ ആദ്യ അന്താരാഷ്ട്ര അരങ്ങേറ്റം നടത്തി.
രാജ്യത്തെ പ്രതിനിധീകരിച്ച് 10 വർഷത്തിലേറെ കാലം ഇംഗ്ലണ്ടിനായി റൈറ്റ്-ബാക്ക് ഫസ്റ്റ് ചോയ്സ് ആയി മൂന്ന് യൂറോപ്യൻ ചാമ്പ്യൻഷിപ്പുകളിലും രണ്ട് ലോകകപ്പുകളിലും പങ്കെടുത്തിരുന്നു.
85 മത്സരങ്ങൾ കളിച്ച അദ്ദേഹം ഇംഗ്ലണ്ടിന്റെ ഏറ്റവും കൂടുതൽ മത്സരങ്ങൾ കളിച്ച റൈറ്റ് ബാക്ക് ആണ്.
ഇരട്ട സഹോദരന്മാരിൽ  മൂത്ത ആളാണ്  നെവിൽ: അദ്ദേഹത്തിന്റെ സഹോദരൻ ഫിൽ നെവിൽ മാഞ്ചസ്റ്റർ യുണൈറ്റഡിന്റെ മുൻ കളിക്കാരനായിരുന്നു, പിന്നീട് എവർട്ടണിൽ ചേർന്നു, അദ്ദേഹത്തിന്റെ സഹോദരി ട്രേസി നെവിൽ ഒരു വിരമിച്ച നെറ്റ്ബോൾ ഇന്റർനാഷണൽ ആണ്.
ക്ലബ് കരിയർ 1994–2004
1991-ൽ സ്‌കൂൾ വിട്ടശേഷം മാഞ്ചസ്റ്റർ യുണൈറ്റഡിൽ അപ്രന്റീസായി ചേർന്ന നെവിൽ, തന്റെ ആദ്യ സീസണിൽ തന്നെ എഫ്‌എ യൂത്ത് കപ്പിന്റെ വിജയത്തിലേക്ക് ക്യാപ്റ്റനായി യുവനിരയെ നയിച്ചു.
1992 സെപ്തംബർ 16-ന് യുവേഫ കപ്പിൽ ടോർപ്പിഡോ മോസ്‌കോയ്‌ക്കെതിരെ സ്വന്തം മൈതാനത്തിൽ ഗോൾ രഹിത സമനിലയിൽ പിരിഞ്ഞാണ് അദ്ദേഹം യുണൈറ്റഡിനായി സീനിയറായി അരങ്ങേറ്റം കുറിച്ചത്.
1990-കളിലെ അലക്‌സ് ഫെർഗൂസന്റെ യുവാധിഷ്ഠിത ടീമിന്റെ ഭാഗമായി നെവിനും ( ഫെർഗീസ് ഫ്ലെഡ്‌ഗ്ലിംഗ്‌സ് എന്ന വിളിപ്പേര്, 1950-കളിലെ തത്തുല്യമായ ബസ്ബി ബേബ്‌സിന്റെ അപ്‌ഡേറ്റ് ടേക്ക്) അദ്ദേഹത്തിന്റെ സഹോദരൻ ഫിൽ, റയാൻ ഗിഗ്‌സ് , ഡേവിഡ് ബെക്കാം , നിക്കി ബട്ട് എന്നിവരും ഉയർന്നുവന്നു.
1994-95 സീസണിൽ, പോൾ പാർക്കർ പരിക്ക് മൂലം പുറത്തായപ്പോൾ നെവിൽ യുണൈറ്റഡിന്റെ ഫസ്റ്റ് ചോയ്സ് റൈറ്റ് ബാക്ക് ആയി മാറി, വിരമിക്കൽ വരെ അങ്ങനെ തന്നെ തുടർന്നു, ഒരു സ്ഥിരം കളിക്കാരനെന്ന നിലയിൽ ആദ്യ സീസണിൽ അദ്ദേഹം പലപ്പോഴും ഡെന്നിസ് ഇർവിനു വേണ്ടി  വശങ്ങളിലേക്ക് മാറി.
ഡെന്നിസ് ഇർവിൻ റൈറ്റ് ബാക്കിലേക്ക് മാറി.
ലീ ഷാർപ്പ് (സാധാരണയായി ഒരു വിംഗർ) ലെഫ്റ്റ് ബാക്കിൽ കളിച്ചു.
നെവിൽ തന്റെ കരിയറിലെ ആദ്യ ഗോൾ 3-3 സമനിലയിൽ പിരിഞ്ഞ 1997-ൽ മിഡിൽസ്‌ബ്രോയ്‌ക്കെതിരെ  നേടി.
1999-ൽ അദ്ദേഹം യുണൈറ്റഡിനായി ആകെ അഞ്ച് ലീഗ് ഗോളുകൾ എവർട്ടനെതിരെ നേടി; 2001 ജനുവരി 20-ന് ആസ്റ്റൺ വില്ല 2-0 ന് വിജയിച്ചു,  2004 ഏപ്രിൽ 13-ന് ലെസ്റ്റർ സിറ്റിക്കെതിരായ ഏക ഗോൾ,  ഒരാഴ്‌ചയ്‌ക്ക് ശേഷം രണ്ടാം ഗോൾ നേടിയപ്പോൾ അദ്ദേഹത്തിന്റെ അവസാന ലീഗ് ഗോളും വന്നു.
2004 ഏപ്രിൽ 20ന് ചാൾട്ടൺ അത്‌ലറ്റിക്കിനെതിരെ 2-0 വിജയം യുവേഫ ചാമ്പ്യൻസ് ലീഗിൽ നെവിൽ രണ്ട് ഗോളുകളും നേടി, ആദ്യത്തേത് 2003 മാർച്ച് 12 ന്, എഫ്‌സി ബേസലുമായുള്ള 1-1 സമനിലയിൽ നേടി,  2004 നവംബർ 23 ന് ലിയോണിനെതിരെ തന്റെ ഏഴാമത്തെയും അവസാനത്തെയും യുണൈറ്റഡ് ഗോളും നേടി.
ക്ലബിന്റെ ചുമതലയുള്ള അലക്‌സ് ഫെർഗൂസന്റെ 1,000-ാം ഗെയിമിൽ 2–1ന്റെ വിജയം.
അവലംബം ↑ ഫലകം:Englandstats ↑ ↑ ↑ ↑ ↑
ഗാരിഥ് പോർട്ടർ ഇംഗ്ലീഷ് വിലാസം https://ml.wikipedia.org/wiki/Gareth_Porter
ഒരു അമേരിക്കൻ ചരിത്രകാരനും അന്വേഷണാത്മക പത്രപ്രവർത്തകനും അമേരിക്കൻ ഐക്യനാടുകളുടെ വിദേശകാര്യ-സൈനിക നയങ്ങളുടെ വിശകലന വിദഗ്ദ്ധനുമാണ് ഗാരിഥ് പോർട്ടർ .
തെക്കുകിഴക്കനേഷ്യയിലും മധ്യേഷ്യയിലും അമേരിക്കൻ  ഐക്യനാടുകൾ നയിച്ച യുദ്ധങ്ങളുടെ കടുത്ത വിമർശകനാണ് അദ്ദേഹം.
കൊറിയ, വിയറ്റ്നാം , കംബോഡിയ , ഫിലിപ്പീൻസ് , ഇറാഖ് , ഇറാൻ എന്നിവിടങ്ങളിലെ അമേരിക്കൻ യുദ്ധങ്ങൾ ഒഴിവാക്കാനും അവസാനിപ്പിക്കാനുമായി നയതന്ത്ര സമവായത്തിന്റെ പ്രാധാന്യത്തെകുറിച്ചും അദ്ദേഹം എഴുതിയിട്ടുണ്ട്.
വിയറ്റ്നാം യുദ്ധം ഉടലെടുത്തത്തിന്റെ ചരിത്രം പറയുന്ന പെരിൽസ് ഓഫ് ഡൊമിനൻസ്: ഇമ്പാലൻസ് ഓഫ് പവർ ആൻഡ് ദി റോഡ് റ്റൊ വാർ ഇൻ വിയറ്റ്നാം എന്ന പുസ്തകത്തിന്റെ രചയിതാവാണ് ഗാരിഥ്..
ഗാരോ ഭാഷ ഇംഗ്ലീഷ് വിലാസം https://ml.wikipedia.org/wiki/Garo_language
മേഘാലയിലെ ഗാരോ മലനിരകളിൽ സംസാരിക്കുന്ന ഭാഷയാണ് ഗാരോ .
സമീപ പ്രദേശങ്ങളായ അസ്സം , ബംഗ്ലാദേശ് എന്നിവടങ്ങളിലും ഗാരോ ഭാഷ ഉപയോഗിക്കുന്നു.
ഗാല ഇംഗ്ലീഷ് വിലാസം https://ml.wikipedia.org/wiki/Galah
ഗാല /ɡəˈlɑː/ (Eolophus roseicapilla) റോസ് ബ്രെസ്റ്റഡ് കോക്കറ്റൂ, ഗാല കോക്കറ്റൂ, റൊണേറ്റ് കോക്കറ്റൂ, പിങ്ക്, ഗ്രേ കോക്കറ്റൂ എന്നീപേരുകളിലും അറിയപ്പെടുന്നു.
ഏറ്റവും കൂടുതൽ വ്യാപകമായ കോക്കറ്റൂകളിലൊന്നാണിത്.
ഓസ്ട്രേലിയയുടെ മിക്കവാറും എല്ലാ ഭാഗങ്ങളിലും  തുറന്ന പ്രദേശങ്ങളിൽ ഇവയെ കാണാവുന്നതാണ്.
ഇത് പ്രധാനമായും ടാസ്മാനിയ ദ്വീപിൽ ഉള്ളതാണ്.
അതിന്റെ വ്യത്യസ്ത പിങ്ക്, ചാര തൂവലുകളും അതിന്റെ ധീരശബ്ദവും പെരുമാറ്റവും മുൾപ്പടർപ്പിൽ പരിചയമുള്ളതും നഗരപ്രദേശങ്ങളിൽ വളരുന്നതുമായ കാഴ്ചപ്പാടാണ് സൃഷ്ടിക്കുന്നത്.
Female, note reddish eye A juvenile galah feeding on a Metropolitan lawn in Sydney, Australia Juvenile in Wamboin, NSW അവലംബം Brown, D.M. Toft, C.A. (1999): Molecular systematics and biogeography of the cockatoos (Psittaciformes: Cacatuidae).
Auk 116 (1): 141–157.
Flegg, Jim (2002): Photographic Field Guide: Birds of Australia .
Reed New Holland, Sydney London.
ISBN 1-876334-78-9 Forshaw, Joseph M. Cooper, William T. (2002): Australian Parrots (3rd ed.).
Alexander Editions.
ISBN 0-9581212-0-6 Frith, Harold James Watts, Betty Temple (1984): Birds in the Australian High Country .
Angus Robertson, London.
ISBN 0-207-14464-8 Cited texts {{ cite book }} : Unknown parameter | nopp= ignored ( | no-pp= suggested) ( help ) ബാഹ്യ ലിങ്കുകൾ Wikimedia Commons has media related to Galah .
വിക്കിസ്പീഷിസിൽ Eolophus roseicapilla എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
The Australian galah : A website dedicated to galahs rosakakadu.com Galah-Homepage Archived 2018-03-17 at the Wayback Machine .
ഗാരി സോബേഴ്സ് ഇംഗ്ലീഷ് വിലാസം https://ml.wikipedia.org/wiki/Garfield_Sobers
ക്രിക്കറ്റ് ലോകം കണ്ട ഏറ്റവും മികച്ച ഓൾറൗണ്ടർമാരിൽ പ്രമുഖനാണ് വെസ്റ്റ് ഇൻഡീസ് കളിക്കാരനായ ഗാരി സോബേഴ്സ് .
1936 ജൂലൈ 28ന് ബാർബഡോസിലാണ് ഇദ്ദേഹം ജനിച്ചത്.
1954 മുതൽ 1974വരെ അദ്ദേഹം വെസ്റ്റ് ഇൻഡീസിന് വേണ്ടി കളിച്ചു.
അക്രമോത്സുക ബാറ്റിംഗ് ശൈലിയിൽ കളിച്ച ഇടം കൈയൻ ബാറ്റ്സ്മാനായിരുന്നു.
1958 ൽ കിംഗ്സ്റ്റണിൽ വച്ച് പാകിസ്താനെതിരെ അദ്ദേഹം പുറത്താകാതെ നേടിയ 365 റൺസ് ഏറെ കാലം ലോക റെക്കോർഡായിരുന്നു.
ആ കാലഘട്ടങ്ങളിൽ ഏറ്റവും കൂടൂതൽ റൺസ് നേടിയ കളിക്കാരനും മറ്റരുമായിരുന്നില്ല.
ഫസ്റ്റ് ക്ലാസ് ക്രിക്കറ്റിലെ ഒരോവറിലെ എല്ലാ പന്തുകളും സിക്സ് അടിക്കുന്ന ആദ്യ കളിക്കാരനാണ് ഗാരി സോബേഴ്സ് .
1968ൽ സ്വാൻസിയയിൽ നോട്ടിംഗ്ഹാംഷെയറിനു വേണ്ടി ഗ്ലാമോർഗനെതിരെ കളിക്കുമ്പോൾ മാൽക്കം നാഷിന്റെ ഓവറിലാണ് ആ ചരിത്ര നേട്ടം അദ്ദേഹം നേടിയത്.
ഫാസ്റ്റ്-മീഡിയവും സ്പിന്നും അദ്ദേഹത്തിന് ഒരുപോലെ വഴങ്ങിയിരുന്നു.
ബാറ്റിംഗിലും ബൗളിംഗിലും എത്രകണ്ട് തിളങ്ങിയിരുന്നോ, അത്രതന്നെ ഫീൽഡിംഗിലും അദ്ദേഹം തിളങ്ങിയിരുന്നു.
ബാറ്റ്സ്മാന്റെ അടുത്തു നിന്നുള്ള ക്യാച്ചുകൾ എടുക്കുന്നതിൽ അദ്ദേഹത്തിന് പ്രത്യേക വൈദഗ്ദ്യം ഉണ്ടായിരുന്നു.
1966ൽ ഇംഗ്ലണ്ടിനെതിരെ നടന്ന പരമ്പരയിലാണ് അദ്ദേഹത്തിന്റെ ഏറ്റവും മികച്ച ഓൾറൗമ്ട് പ്രകടനം ലോകം കണ്ടത്.
വെസ്റ്റ് ഇൻഡീസ് പരമ്പര വിജയം നേടിയ അന്ന് 103.14 റൺസ് ആവറേജിൽ 722 റൺസും 27.25 ആവറേജിൽ 20 വിക്കറ്റും കൂടാതെ 10 ക്യാച്ചുകളും അദ്ദേഹം നേടി.
1975 ൽ അദ്ദേഹത്തിന് സർ പദവി ലഭിച്ചു.
ഗാറവ്വില്ല ദേശീയോദ്യാനം
2005 ഡിസംബറിലാണ് ഗാറവ്വില്ല ദേശീയോദ്യാനം സ്ഥാപിതമാകുന്നത്.
937 ഹെക്റ്റർ പ്രദേശത്ത് ഇത് വ്യാപിച്ചു കിടക്കുന്നു.
ആസ്ത്രേലിയയിലെ ന്യൂ സൗത്ത് വെയിൽസിൽ , ഏകദേശം കോനബരബ്രനിനും മുല്ലലെയ്ക്കുമിടയിലെ വഴിക്കു മധ്യേ ഒക്സ്ലി ഹൈവേയുടെ വടക്കൻ ഭാഗത്തായാണ് ഈ ദേശീയോദ്യാനം സ്ഥിതിചെയ്യുന്നത്.
ഗാരെത് ബെയ്ൽ
ഗാരെത് ഫ്രാങ്ക് ബെയ്ൽ (ജനനം ജൂലൈ 16, 1989) വെൽഷ് ഫുട്‌ബോൾ കളിക്കാരനാണ്.
സ്പാനിഷ് ക്ലബ്ബ് റയൽ മാഡ്രിഡ് , വെയിൽസ് ദേശീയ ടീം എന്നിവയ്ക്ക് വേണ്ടി വിംഗർ സ്ഥാനത് ആണ് ബെയ്ൽ കളിക്കുന്നത്.
തന്റെ ദീർഘദൂര ഷോട്ടുകൾ, വളഞ്ഞു വരുന്ന ഫ്രീ കിക്കുകൾ, എതിർനിരയിലെ ഡിഫൻഡർമാരെ വെട്ടിച്ചുപോകാനുള്ള കഴിവ് എന്നിവ പേരിടുത്തതാണ്.
"അസാമാന്യമായ വേഗതയും, മഹത്തായ ക്രോസിംഗ് കഴിവും,  ശക്തമായ ഇടത് കാൽ ഷോട്ടുകളും, അസാധാരണമായ ശാരീരികഗുണങ്ങളും " ഉള്ള ഒരു കളിക്കാരൻ ആയിട്ടാണ് സഹകളിക്കാർ ബെയ്ലിനെ കാണുന്നത്.
ഒരു ഫ്രീ കിക്ക്‌ സ്‌പെഷ്യലിസ്റ്റും, ലെഫ്റ്റ് ബാക്കുമായി സതാംപ്ടണിനുവേണ്ടി കളിച്ചുകൊണ്ടാണ് ബെയ്ൽ തന്റെ കരിയർ ആരംഭിച്ചത്.
2007 ൽ 7 ദശലക്ഷം പൗണ്ട് പ്രതിഫലം നേടി ബെയ്ൽ ടോട്ടനം ഹോട്ട്സ്പറിലേക്ക് മാറി.
ഈ കാലയളവിൽ തന്ത്രപരമായ മാറ്റങ്ങൾ വഴി അദ്ദേഹം പ്രതിരോധനിരയിൽ നിന്നു ആക്രമണനിരയിലേക്ക് മാറി.
2009-10 സീസണിൽ ഹാരി റെഡ്ക്നാപ്പിന്റെ നേതൃത്വത്തിൽ ബെയ്ൽ ടീമിന്റെ അവിഭാജ്യഘടകമായി മാറി, 2010-11 ലെ യുവേഫ ചാമ്പ്യൻസ് ലീഗിൽ അന്താരാഷ്ട്ര ശ്രദ്ധയാകർഷിച്ചു.
2011 ലും 2013 ലും പി.എഫ്.എ. പ്ലേയർസ് പ്ലേയർ ഓഫ് ദി ഇയർ,  യുവേഫ ടീം ഓഫ് ദി ഇയർ പുരസ്‌കാരം നേടി.
2013 ൽ പിഎഫ്എ യങ്ങ് പ്ലെയർ ഒഫ് ദ ഇയർ, എഫ്ഡബ്ല്യുഎ ഫുട്ബാളർ ഓഫ് ദ ഇയർ, പ്രീമിയർ ലീഗ് പ്ലെയർ ഓഫ് ദി സീസൺ എന്നീ പുരസ്കാരങ്ങൾ നേടി.
2011 നും 2013 നും ഇടയിൽ തുടർച്ചയായി മൂന്ന് തവണ പി.എഫ്.എ. ടീം ഓഫ് ദി ഇയർ സ്ഥാനത്തേക്ക് 
നാമനിർദ്ദേശം ചെയ്യപ്പെട്ടു.